นายพิเชฐ ดุรงคเวโรจน์ รัฐมนตรีว่ากระทรวงดิจิทัลเพื่อเศรษฐกิจและสังคม (ดีอี) เป็นประธานประชุมกลุ่มย่อยเพื่อร่วมกันหารือในการทำบิ๊ก ดาต้าของรัฐโดยเชิญหน่วยราชการ  20  องค์กรมาประชุมร่วมกัน โดยนายพิเชฐกล่าวว่า นายกรัฐมนตรีขอให้ทุกหน่วยงานเร่งวางขั้นตอนในการทำบิ๊กดาต้า โดยให้ทุกหน่วยงานวางแผนให้ครอบคลุมการเก็บ การใช้บิ๊กดาต้า โดยศึกษาแนวทางของต่างประเทศให้ครบทุกมิติ ทั้งนี้ภายใน 1 - 2 เดือนต่อจากนี้ ต้องได้เห็นร่างแผนการทำบิ๊กดาต้าที่กำหนด โครงสร้างของการพัฒนาบิ๊กดาต้า,การมีดาต้าเซ็นเตอร์ และแนวทางการทำคลาวด์เซอร์วิสของแต่ละหน่วยงาน